**ПРОТОКОЛ № 12**

**от заседанието на Комисия „Правни въпроси, информационни технологии и професионална квалификация“ към Прокурорската колегия, която на основание § 23, ал. 2 от ПЗР на ЗИД на КРБ**

**(обн. в ДВ бр. 106/22.12.2023 г.) изпълнява функциите на**

**Висш прокурорски съвет, проведено на 07.08.2024 г**.

Днес, 7 август 2024 г., сряда, от 15.00 ч. в сградата на Висшия съдебен съвет, се проведе заседание на Комисия „Правни въпроси, информационни технологии и професионална квалификация“ към Прокурорската колегия, изпълняваща функциите на Висш прокурорски съвет в състав:

**ПРЕДСЕДАТЕЛ: КАЛИНА ЧАПКЪНОВА**

**ЧЛЕНОВЕ: СВЕТЛАНА БОШНАКОВА**

**ГЕРГАНА МУТАФОВА**

На заседанието присъстват експертният сътрудник на комисията Нина Илковска - директор на дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО**: Писмо от Министъра на правосъдието, с което се отправя молба до ПК за изразяване на становище по поставени въпроси от Националното сдружение на общините и кмета на кметство - село Зидарово

**КОМИСИЯТА ПО ПРАВНИ ВЪПРОСИ, ИНФОРМАЦИОННИ ТЕХНОЛОГИИ И ПРОФЕСИОНАЛНА КВАЛИФИКАЦИЯ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ**

**Р Е Ш И:**

**1. ИЗРАЗЯВА** следното становище по поставените въпроси:

„Връчването на съдебни книжа чрез общините и кметствата е нормативно регламентирано /ГПК и НПК/ и е един от способите за връчване на съдебни книжа. До този способ на връчване се прибягва, когато не са реализирани останалите способи, предвидени в процесуалните закони, тъй като лицето не е намерено на посочен постоянен адрес. Тоест служителите на съответния орган на съдебна власт са изчерпали всички възможни начини за връчване посредством ресурсите на съдилищата и прокуратурите. Законодателят е счел за целесъобразно прибягването до този начин на връчване на съдебни книжа като извънреден способ. Поради обстоятелството,че на общините и кметствата е възложено чрез закон връчването на съдебни книжа, както и че в задълженията и правомощията на всеки кмет на община и кметски наместник е включено задължението да упражнява функциите на орган по връчване на съдебни книжа, законодателят не е счел за необходимо тази дейност да се заплаща допълнително и същата не е включена в тарифата за държавните такси.

Въпреки изложеното, в случай, че общините и кметствата считат, че извършват извънредни разходи за вменената им по закон дейност, при изготвянето на проектобюджетите си имат възможност да включат очаквани разходи, свързвани с връчването на съдебни книжа, средствата за които да бъдат предвидени по бюджета на съответната община. Предвиждането на средства по бюджета на съответната община за връчване на съдебни книжа е в правомощията на Министъра на финансите, който също е адресат на писмото.

Становището на КПВИТПК няма обвързващо действие, тъй като комисията не разполага с правомощие да тълкува законодателството, както и да дава указания за прилагането му.

**1.1.** Решението, заедно с мотивите да се изпрати на Министерство на правосъдието с копие до Националното сдружение на общините в Република България и кмета на кметство с. Зидарово.

**1.2.** Решението, заедно с материалите, да се предостави на Комисия „Бюджет и финанси и съдебна администрация“ към Прокурорската колегия по компетентност и изразяване на становище.

**ПРЕДСЕДАТЕЛ**

**НА КОМИСИЯТА: /п/**

**КАЛИНА ЧАПКЪНОВА**